המבורגר

המבורגר (באנגלית: Hamburger) הוא קציצה מטוגנת או צלויה העשויה לרוב מבשר בקר (או מתחליף בשר), ושמו של כריך העשוי מקציצה זו. כריך ההמבורגר מוגש בלחמנייה עגולה פרוסה לשניים, עם תוספות כגון ירקות, רטבים, גבינה ובייקון. ישנו ויכוח על זהות ממציאו של כריך ההמבורגר, ומספר רב של טבחים ובעלי מסעדות טוענים להמצאתו, בעיקר באמריקה ובגרמניה, אך רוב החוקרים מאמינים שמקורו באמצע המאה ה-19 בארצות הברית. שמו לקוח משם מאכל אחר, סטייק המבורג (Hamburg Steak) מאכל הדומה לסטייק טרטר אותו הביאו עימם מהגרים גרמניים לאמריקה. גרסאות צלויות של מאכל זה החלו להופיע בספרי בישול ובמסעדות אמריקאיות במאה ה-18 ואילך, לעיתים בין שתי פרוסות לחם. כיום ההמבורגר מוגש בדיינרים, במזללות מזון מהיר ובמסעדות בכל רחבי תבל. בארצות הברית הצריכה היא כ-5 מיליארד המבורגרים בשנה, הכוללים כ-540,000 טון של בשר, דבר שהופך את מכירת המבורגרים לעסק משגשג. ההמבורגר, כמו המאכל עליו הוא מבוסס, נקרא על שם העיר הגרמנית המבורג. הקציצה מטוגנת במחבת או צלויה על גריל. מעל הקציצה נהוג להוסיף רטבים ותוספות (גבינה, ירקות, תוספת בשר וכו'). נהוג להגיש לצד ההמבורגר צ'יפס או טבעות בצל כתוספת. קיימות חברות מזון מהיר שמוכרות בהיקף רחב מנות המבורגר ובנוסף מסעדות רבות אשר מתמחות בהכנת המבורגר ואינן נחשבות לרשתות מזון מהיר. ההבדלים העיקריים בין אלו לרשתות המזון המהיר הם באיכות המרכיבים, רמת ההגשה והבישול, אופי השירות והמחיר. המבורגר נחשב לאחד ממאכלי המזון המהיר המוכרים ביותר בעולם. כיום המאכל משמש כמנת הדגל של רשת המזון המהיר האמריקאית מקדונלד'ס, של מתחרתה ברגר קינג ושל עוד רשתות מזון מהיר רבות. גם בישראל המאכל נחשב כפופולרי ביותר ומשמש כמאכל הדגל של החברה הישראלית בורגראנץ'. ערך מורחב – צ'יזבורגר המילה צ'יזבורגר היא הלחם בסיסים באנגלית של גבינה (Cheese) והמבורגר, והמושג מתאר המבורגר בתוספת גבינה. בארצות הברית משתמשים לרוב בגבינה אמריקאית להכנת צ'יזבורגר, שהיא גבינה מעובדת, זולה וזמינה המכילה צ'דר. בישראל נהוג להשתמש בסוגים שונים של גבינה צהובה, בהם צ'דר, אמנטל או גבינה תוצרת הארץ הדומה לאלו. בהמבורגריות נהוג להניח את הגבינה על הקציצה לאחר הפיכתה על הגריל ולפני הורדתה ממנו כדי לאפשר לה להינתך על הקציצה. ערך מורחב – המבורגר צמחוני המבורגר צמחוני הוא גרסה ללא בשר של ההמבורגר הקלאסי, אשר משתמשת ברכיבים מהצומח כדי להעניק את הטעם, המרקם והמראה של בשר. מוצר זה נוצר על מנת לספק מענה לביקוש ההולך וגדל למזון בריא וידידותי לסביבה, ומתאים גם לצמחונים, ובחלק מהגרסאות - גם לטבעונים. המבורגר צמחוני מציע יתרונות בריאותיים וסביבתיים, כמו הפחתת צריכת השומן הרווי והקטנת ההשפעה הסביבתית של תעשיית הבשר. המוצר הזה משלב טכנולוגיה מתקדמת וידע תזונתי כדי לספק חוויית אוכל קרובה ככל האפשר להמבורגר המסורתי, תוך שמירה על עקרונות הצמחונות והטבעונות. מספר מיזמי מחקר עדכניים מגדלים בשר במעבדה באופן ניסויי, אך בשר מהונדס עדיין לא זמין באופן מסחרי. באפריל 2013 נחשף לראשונה לציבור ההמבורגר הראשון שהוכן מבשר בקר שגדל במעבדה. בשר מהונדס ידוע גם בשמו השני "בשר מתורבת", גישה זו מציעה חדשנות בצורת גידול הבשר ללא צורך בבעלי חיים. טכנולוגיות אלו, המבוססות על הנדסת רקמות וגידול תאים, מאפשרות יצירת מוצרי בשר דמויי בשר אמיתי, הכוללים בשר בקר, עוף, דגים ואף מוצרים מן הצומח. יתרונותיו של הבשר המהונדס הם רבים: הוא מפחית משמעותית את הפגיעה הסביבתית, מונע צער בעלי חיים, מאפשר יצירת מוצר בריא יותר ויכול לספק מקור חלבון יציב וזמין לאוכלוסיית העולם הגדלה. עם זאת, קיימים גם אתגרים לא מעטים: טכנולוגיית גידול הבשר במעבדה יקרה יחסית, נדרש פיתוח רגולטורי ברור לאישור ושיווק מוצרי בשר מתורבת, ויש צורך להגביר את המודעות והקבלה של מוצרים אלו בקרב הצרכנים. עם התקדמות הטכנולוגיה והפחתת העלויות, ייתכן שבשר מהונדס יהפוך למקור חלבון זמין, בריא ובר קיימא וההמבורגר המהונדס יהפוך למאכל פופולרי בקרב הכלל. מדד ביג מק קהילת המבורגר ישראל היסטוריה של ההמבורגרים (באנגלית) שרי אנסקי, בורגר קלאס: שרי אנסקי מכינה המבורגר ביתי משובח, באתר nrg‏, 19 ביוני 2010 עז תלם‏, תולדות הקציצה: ההיסטוריה של ההמבורגר, באתר וואלה, 5 באוקטובר 2014 עדי רובינשטיין, קציצת מדרגה, באתר ישראל היום, 4 בדצמבר 2014 גיא רובננקו, ההמבורגר המושלם, באתר Xnet‏, 6 במאי 2011 חיים כהן, חיים כהן: המתכון להמבורגר המושלם, באתר ynet, 6 בדצמבר 2017 ירון טן ברינק, גלי וולצקי ונעמה רק, הרגעים הגדולים בתולדות ההמבורגר, באתר השולחן שירי ויצנר, ההמבורגר הכי טוב בחיפה: כל המומלצים שלי, באתר https://www.hey-fa-it.com/ המבורגר, באתר אנציקלופדיה בריטניקה (באנגלית) Brigid Prayson, Fast food hamburgers: what are we really eating?, Annals of Diagnostic Pathology, 2008 Definition of HAMBURGER, www.merriam-webster.com (באנגלית) Sergiy Smetana, Meat substitution in burgers: nutritional scoring, sensorial testing, and Life Cycle Assessment, Future Foods, 2021 Ishamri Ismail, Young-Hwa Hwang, Seon-Tea Joo, Meat analog as future food: a review, Journal of Animal Science and Technology 62, 2020-03, עמ' 111–120 doi: 10.5187/jast.2020.62.2.111 Siegelbaum, D. J. (2008-04-23). "In Search of a Test-Tube Hamburger". Time (באנגלית אמריקאית). ISSN 0040-781X. לאכול בשר בלי להרוג חיות, באתר לאכול בשר בלי להרוג חיות, ‏2016-09-01 Hanna L Tuomisto, The eco‐friendly burger: Could cultured meat improve the environmental sustainability of meat products?, EMBO reports 20, 2019-01 doi: 10.15252/embr.201847395